Elegant Lodge is in Pongola, net 'n entjie van die N2 af tussen Pretoria en Durban. Dit is die ideale oornagplek vir reisigers wat op pad is na Swaziland, Ponta do Ouro in Mosambiek, Sodwana en die Noordkus.
Hierdie luukse lodge is gerieflik geleë in 'n stil buurt oorkant die gholfbaan. Die dubbelverdieping-gebou staan in 'n luisterryke tuin, beskik oor 12 kamers met en suite-badkamers en bied veilige parkeerplek aan besoekers. Daar is 2 luukse kamers elk met 'n stort en 'n bad, 5 dubbelkamers en 5 enkelkamers. Elke kamer is toegerus met 'n platskerm-TV met DStv, lugversorging, yskassie, haardroër, kluis, koffiestasie en WiFi.
Ontspan voor die TV in die sitkamer, speel pool of geniet jou eie drankies by die kroeg. Ons het ongelukkig nie 'n dranklisensie nie, maar jy is welkom om jou eie drankies te bring. Koeldranke en vrugtesappe word by die kroeg verkoop.
Ontbyt kan binne of buite genuttig word. 'n Driegang-aandete is ook beskikbaar op versoek.
Al die bekende kredietkaarte word aanvaar, behalwe Diners Club. Ontvangs is oop tussen 07:00 en 20:00.